El poliesportiu municipal 'internuclis' acull l’entrega de recollida de firmes per a sol·licitar la construcció d’una piscina olímpica coberta pública
27 de novembre 2018

​El poliesportiu municipal 'internuclis' ha acollit este dimarts, 27 de novembre, l'entrega de recollida de firmes per a sol·licitar la construcció d'una piscina olímpica coberta pública. La instal·lació aquàtica coberta seria la primera de titularitat pública de la província de València, amb les dimensions i l'aforament per a celebrar un campionat de Natació d'Espanya. A l'entrega han assistit el regidor delegat d'Esports, Miguel Chover, i el President del Club de Natació Aquàtic Morvedre Sagunt, Juan Manuel Pizarro Alarcón. 

  

El Club de Natació Aquàtic Morvedre Sagunt, és una entitat esportiva sense ànim de lucre que desenvolupa la seua activitat principalment en la localitat de Sagunt i rep esportistes de tota la comarca del Camp de Morvedre. Actualment té més de 325 nadadors i és un dels clubs mes nombrosos de la Comunitat Valenciana. A l'hivern, la majoria dels nadadors de la província de València entrenen en instal·lacions de 25 metres, però després han de competir durant les cites autonòmiques i nacionals en piscines de 50 metres, allunyades de la província de València. Açò ocorre perquè, actualment, la província de València no compta amb cap instal·lació aquàtica coberta pública amb les dimensions i l'aforament necessari per a acollir un campionat d'Espanya de Natació.

  

Recentment s'ha aprovat dins del Pla Estratègic d'Esport de Sagunt l'ampliació a 50 metres dels 6 carrers de la piscina municipal 'internuclis'. Açò és degut a la gran quantitat d'activitat aquàtica que es du a terme a Sagunt. Juan Manuel Pizarro Alarcón: “**És una bona oportunitat perquè esta actuació econòmica local puga veure's reforçada per la Diputació Provincial i Generalitat Valenciana, amb l'objectiu de convertir esta ampliació en el verdader projecte de construcció de la primera piscina olímpica coberta de 10 carrers, capaç d'albergar competicions autonòmiques i nacionals**”. El president del club de natació també ha senyalat que “**s'han recollit 2.974 firmes que sol·liciten la construcció a Sagunt de la primera instal·lació aquàtica coberta de titularitat pública de la província de València, amb les dimensions i l'aforament per a celebrar un campionat d'Espanya de Natació**”.

  

La futura ampliació de la piscina municipal 'internuclis' es celebrarà el matí del dissabte 11 de maig de 2019, per part del Club Deportivo, en el que es faran exhibicions aquàtiques, castells inflable, foto de família i una paella.

  

![](/media/xlngh5lm/33_c_miguel-chover-y-juan-manuel-picazo.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-poliesportiu-municipal-internuclis-acull-l-entrega-de-recollida-de-firmes-per-a-sol-licitar-la-construcció-d-una-piscina-olímpica-coberta-pública/ "Facebook")
*   [](http://twitter.com/share?url=https://aytosagunto.es/va/actualitat/el-poliesportiu-municipal-internuclis-acull-l-entrega-de-recollida-de-firmes-per-a-sol-licitar-la-construcció-d-una-piscina-olímpica-coberta-pública/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-poliesportiu-municipal-internuclis-acull-l-entrega-de-recollida-de-firmes-per-a-sol-licitar-la-construcció-d-una-piscina-olímpica-coberta-pública/ "Linked In")
*   [](mailto:?body=https://aytosagunto.es/va/actualitat/el-poliesportiu-municipal-internuclis-acull-l-entrega-de-recollida-de-firmes-per-a-sol-licitar-la-construcció-d-una-piscina-olímpica-coberta-pública/)